Pielikums Nr. 6
pie cenu aptaujas “Bīstamo koku un zaru zāģēšana”, 
ID Nr. RAKUS CA/2026/61, nolikuma

LĪGUMS Nr. _______________
[bookmark: _Hlk100223182]par bīstamo koku un zaru zāģēšanu  (projekts)
Rīgā, 
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
SIA “Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1079 (turpmāk – Pasūtītājs), kuru _______________ pārstāv _______________, no vienas puses, un
_______________, reģistrācijas Nr. _______________, juridiskā adrese _______________ (turpmāk – Izpildītājs), kuru pārstāv _______________, no otras puses, 
abi kopā turpmāk saukti – Puses, katrs atsevišķi – Puse,
ņemot vērā, ka Izpildītājs ir atzīts par uzvarētāju Pasūtītāja rīkotajā cenu aptaujā “Bīstamo koku un zaru zāģēšana”, ID Nr. RAKUS CA/2026/61, (turpmāk – Iepirkums) noslēdz šādu līgumu (turpmāk – Līgums):

1. Līguma priekšmets
1.1. Pasūtītājs uzdod un Izpildītājs apņemas veikt bīstamo koku un zaru zāģēšanas, t.sk. celmu frēzēšanas, darbus (turpmāk – Darbi), Pasūtītāja stacionāros:
1.1.1 stacionārs “Biķernieki”, Lielvārdes iela 68, Rīga;
1.1.2 stacionārs “Latvijas Infektoloģijas centrs”, Linezera iela 3, Rīga (turpmāk visi kopā - Objekti, katrs atsevišķi - Objekts).
1.2. Izpildītājs veic Darbus saskaņā ar Līgumu, Līguma pielikumu Nr. 1 “Tehniskā specifikācija” (turpmāk – Līguma pielikums Nr. 1), Darbu vienību izcenojumu, kas noteikts Līguma pielikumā Nr. 2 “Finanšu piedāvājums” (turpmāk – Līguma pielikums Nr. 2), ievērojot Latvijas Republikas normatīvo aktu prasības.

2. Līgumcena un norēķinu kārtība
2.1. Līguma summa ir līdz EUR _______________ (_______________ euro un __ centi) bez pievienotās vērtības nodokļa (turpmāk – PVN).
2.2. PVN nav iepirkuma priekšmeta daļa, un tas tiek piemērots un maksāts atbilstoši normatīvajos aktos noteiktajam.
2.3. Katrā Darbu vienības cenā, kas uzrādīta Līguma pielikumā Nr. 2, ir iekļautas visas izmaksas, kas saistītas ar pilnīgu un kvalitatīvu Līguma izpildi, tajā skaitā, bet ne tikai, darbaspēka izmaksas, transporta un tehnisko palīglīdzekļu izmaksas, izdevumi par koksnes utilizāciju, visi valsts un pašvaldības noteiktie nodokļi un nodevas, peļņa un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, pakalpojuma (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, izņemot PVN.
2.4. Samaksu Pasūtītājs veic par Izpildītāja faktiski izpildītajiem Darbu apjomiem saskaņā ar Līguma pielikumu Nr. 2 noteiktajiem Darbu vienību izcenojumiem, pārskaitot naudu Izpildītāja norādītajā kredītiestādes kontā, 30 (trīsdesmit) dienu laikā pēc rēķina saņemšanas.
2.5. Izpildītājs iesniedz Pasūtītājam rēķinu par faktiski veikto Darbu apjomu pēc Darbu pieņemšanas – nodošanas akta abpusējas parakstīšanas dienas. 
2.6. Izpildītājam rēķinā jānorāda Pasūtītāja rekvizīti, Līguma datums un numurs, Darbu nosaukums un veids, veikto Darbu vienas vienības cena un vienību skaits, Darbu veikšanas vieta un datums, PVN likme un kopējo cena ar PVN.
2.7. Rēķins tiek sagatavots elektroniskā formā, un tas ir derīgs bez paraksta un zīmoga. Rēķins tiek nosūtīts uz Pasūtītāja elektroniska pasta adresi: rekini@aslimnica.lv. 
2.8. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.

3. Darbu izpilde, pieņemšana un kontrole
3.1. Darbu izpilde tiek veikta pa daļām, ņemot vērā Pasūtītāja vajadzības.
3.2. Pasūtītāja atbildīgā persona par attiecīgo Objektu (Līguma 8.1.1. punkts) nosūta uz Izpildītāja atbildīgās personas elektroniskā pasta adresi: __________ pieteikumu par konkrēto Darbu un apjoma nepieciešamību (turpmāk – Pieteikums) un Darbu izpildes termiņu. Paziņojums uzskatāms par saņemtu nākamajā darba dienā.
3.3. Brīdī, kad Objekts Darbu veikšanai tiek nodots Izpildītājam, Pasūtītājs 2 (divos) eksemplāros aizpilda Līguma pielikumā Nr. 3 pievienotā “Akta par objekta nodošanu un darbu izpildes pieņemšanu” (turpmāk – Akts) 1. daļu. Izpildītājs pirms Darbu izpildes uzsākšanas paraksta Akta 1. daļu, tādējādi apliecinot, ka uzdotie Darbi viņam ir zināmi un Darbu izpildes termiņš tiks ievērots.
3.4. Veicot darbus, Izpildītājs ievēro Līgumā un Līguma pielikumā Nr. 1 noteikto, t. sk. nedrīkst radīt traucējumus Pasūtītāja darbībā. Darbi jāveic, ievērojot Pasūtītāja darba specifiku, pacientu intereses, Pasūtītāja darba režīmu un darbinieku darba vajadzības. 
3.5. Pēc Darbu izpildes pabeigšanas Izpildītājs paraksta Akta 2. daļu un iesniedz to Pasūtītājam.
3.6. Pasūtītāja atbildīgā persona 5 (piecu) darba dienu laikā no Akta saņemšanas veic Darbu izpildes pārbaudi. Pēc pārbaudes Pasūtītājs Akta 2. daļā izdara atzīmi par Darbu izpildes pieņemšanu vai nepieņemšanu (nepieņemšanas gadījumā Pasūtītājs norāda pārbaudē konstatētos Darbu izpildes trūkumus, defektus un/vai neatbilstības un nosaka termiņu to novēršanai).
3.7. Izpildītāja pienākums ir izlabot vai novērst par saviem līdzekļiem atklātos trūkumus, defektus un/vai neatbilstības Pasūtītāja atbildīgās personas norādītajā termiņā. Pēc trūkumu, defektu un/vai neatbilstību novēršanas Izpildītājs aizpilda Akta 3. daļu un Pasūtītāja atbildīgā persona pēc Akta saņemšanas veic atkārtotu Darbu pārbaudi un aizpilda Akta 3. daļu.
3.8. Darbi jāveic, ievērojot darba un tehnikas drošības pasākumus, nebojājot apkārtējās ēkas, būves, aprīkojumus, labiekārtojuma elementus, apstādījumus vai tehniku, inženierkomunikāciju tīklus un tml. Darba veikšanai jānodrošina nepieciešamo drošības līdzekļu ievērošana – zāģēšanas vieta pa perimetru jāierobežo ar aizsarglentām vai barjerām atbilstoši normatīvajiem aktiem. Darba procesā nedrīkst nepamatoti un neatbilstoši apgrūtināt satiksmi vai traucēt gājēju plūsmu. Pasūtītāja atbildīgā persona ir tiesīga organizēt Darbu izpildes pārbaudi Darbu izpildes laikā un par atklātajiem trūkumiem un/vai defektiem veic foto fiksāciju un sastāda apsekošanas aktu 2 (divos) eksemplāros, norādot trūkumu un/vai defektu novēršanas termiņu, kā arī informē Izpildītāja Līgumā norādīto atbildīgo personas, nosūtot elektroniski uz e-pastu aktu un foto fiksāciju. Ja Izpildītājs neparaksta defektu aktu, defekta akts tiek uzskatīts par parakstītu ar dienu, kad to parakstījis Pasūtītājs.

4. Pušu pienākumi un tiesības
4.1. Izpildītāja pienākumi un tiesības:
4.1.1. kvalitatīvi veikt Darbu izpildi Aktā norādītajā termiņā un apjomā atbilstoši Līguma, Līguma pielikuma Nr. 1 noteikumiem un normatīvo aktu prasībām;
4.1.2. saskaņot ar Pasūtītāja atbildīgo personu Darbu uzsākšanas laiku;
4.1.3. ir atbildīgs par to, lai visā Līguma izpildes laikā tam būtu spēkā esošas licences, sertifikāti un citi attiecināmie dokumenti saskaņā ar normatīvajiem aktiem;
4.1.4. veikt Darbus ar savu darbaspēku, tehniku, mehānismiem, darba rīkiem un materiāliem un nodrošināt sevi ar citiem resursiem, kas nepieciešami kvalitatīvai Darbu izpildei;
4.1.5. Darbu izpildes laikā ievērot darba drošības, ugunsdrošības un citus drošības noteikumus;
4.1.6. nodrošināt Izpildītāja pārstāvja klātbūtni, pēc Pasūtītāja pieprasījuma un tā norādītajā laikā, apsekojot Darbu izpildes vietu;
4.1.7. nodrošināt tīrību Objektā, kurā tiek veikti Darbi, kā arī sakārtot Darbu vietu pēc Darbu pabeigšanas 4 (četru) stundu laikā, t.sk. veikt darba gaitā radušos zāģmateriālu, kokmateriālu, koku un zaru utilizāciju;
4.1.8. rakstveidā nekavējoties informēt Pasūtītāju par visiem apstākļiem, kas atklājušies Darbu izpildes procesā un var neparedzēti ietekmēt Līguma izpildi, kā arī par apstākļiem, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu;
4.1.9. novērst par saviem līdzekļiem bojājumus, ja Darbu izpildes laikā Izpildītājs tādus ir nodarījis ēkām, būvēm, aprīkojumam, labiekārtojuma elementiem, apstādījumiem vai tehnikam, inženierkomunikāciju tīkliem un tml.;
4.1.10. Pasūtītāja noteiktajā termiņā sniegt pieprasīto informāciju;
4.1.11. izpildīt citas Līgumā noteiktās prasības;
4.1.12. Līgumā noteiktos gadījumos saņemt no Pasūtītāja līgumsodu.
4.2. Pasūtītāja tiesības un pienākumi:
4.2.1. nosūtīt uz Izpildītāja atbildīgās personas elektroniskā pasta adresi Pieteikumu par konkrēto Darbu un apjoma nepieciešamību, norādot Darbu izpildes termiņu;
4.2.2. veikt Izpildītāja veikto Darbu kvalitātes pārbaudi;
4.2.3. pieņemt no Izpildītāja kvalitatīvi izpildītos Darbus, parakstot Aktu;
4.2.4. neveikt apmaksu par nekvalitatīvi izpildītiem Darbiem, par ko sagatavots Akts saskaņā ar Līguma 3. sadaļas noteikumiem, līdz konstatēto neatbilstību novēršanai;
4.2.5. tiesīgs sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi;
4.2.6. saskaņot koku ciršanas atļaujas ar pašvaldības institūcijām, ja tas nepieciešams Darbu izpildei;
4.2.7. izpildīt citas Līgumā noteiktās prasības;
4.2.8. Līgumā noteiktos gadījumos saņemt no Izpildītāja līgumsodu.

5. Līguma darbības termiņš un spēkā esamība
5.1. Līgums stājās spēkā tā abpusējas parakstīšanas brīdi un ir spēkā līdz Pušu savstarpējo saistību pilnīgai izpildei.
5.2. Puses ir tiesīgas izdarīt grozījumus Līguma noteikumos, par to rakstiski vienojoties.
5.3. Jebkuri Līguma grozījumi vai papildinājumi stājas spēkā pēc tās rakstiskas noformēšanas un abpusējas parakstīšanas un kļūst par Līguma neatņemamu sastāvdaļu.
5.4. Ja savstarpēja vienošanās par Līguma grozīšanu nav panākta, spēkā paliek iepriekšējie Līguma noteikumi.
5.5. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.
5.6. Izpildītājam ir tiesības atkāpties no Līguma par to rakstveidā paziņojot Pasūtītājam 20 (divdesmit) darba dienas iepriekš, ja iestājies vismaz viens no šādiem gadījumiem:
5.6.1. Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus un šāds kavējums pārsniedz 30 (trīsdesmit) dienas, un Izpildītājs pienācīgi ir izpildījis savas Līgumā noteiktās saistības un nosūtījis Pasūtītājam atgādinājumu par maksājuma kavēšanu;
5.6.2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
5.6.3. Pasūtītājs uzdod Izpildītājam veikt tādas darbības, kas neatbilst Līguma vai normatīvo aktu prasībām.
5.7. Pasūtītājam ir tiesības vienpusēji atkāpties no Līguma, par to rakstiski paziņojot Izpildītājam 10 (desmit) darba dienas iepriekš, neatlīdzinot tādējādi radušos izdevumus un/vai zaudējumus, ja:
5.7.1. Izpildītājs neuzsāk Darbu izpildi Pieteikumā norādītajā termiņā; 
5.7.2. Izpildītājs ilgāk kā 10 (desmit) kalendārās dienas nepilda Līgumā noteiktās saistības, tajā skaitā neievēro Darbu izpildes termiņus, vai veic Darbus neatbilstoši Līguma vai normatīvo aktu prasībām;
5.7.3. atkārtoti konstatētas neatbilstības, trūkumi un/vai defekti Darbu izpildē, par kurām ir piemērots līgumsods;
5.7.4. [bookmark: _Hlk100229446]Pasūtītājam vairs nav nepieciešama Darbu izpilde un Izpildītājs par to ir ticis rakstveidā brīdināts 10 (desmit) dienas iepriekš;
5.7.5. ir uzsākts Izpildītāja maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
5.7.6. Izpildītājs pārkāpis Nacionālās drošības likuma 22.2 panta (32) daļā noteikto aizliegumu; 
5.7.7. ja Pasūtītājs konstatē, ka Līguma izpildē tiek ietverta vai izmantota Krievijas Federācijas vai Baltkrievijas Republikas izcelsmes prece vai tās komponentes un pakalpojumi. Šādā gadījumā Izpildītājs nav tiesīgs izvirzīt jebkādas pretenzijas pret Pasūtītāju.
5.8. Pusēm ir tiesības vienpusēji izbeigt Līguma darbību, ja Līgumu nav iespējams izpildīt tādēļ, ka Līguma izpildes laikā kādai no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.9. [bookmark: _Hlk523396691]Par vienpusēju atkāpšanos no Līguma saskaņā ar Līguma 5.7. punktu, Pasūtītājs paziņo Izpildītājam, nosūtot paziņojumu ar elektroniskā pasta starpniecību, izmantojot drošu elektronisko parakstu. 
5.10. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses.

6. Pušu atbildība
6.1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līguma izpildē iesaistīto trešo personu rupjas neuzmanības vai ļaunā nolūkā.
6.2. Izpildītājam ir tiesības prasīt līgumsodu no Pasūtītāja, ja tas kavē maksājumu par Darbiem, 0,1% (nulle komats viens procents) apmērā no noteiktajā termiņā nesamaksātā rēķina summas par katru nokavēto dienu, bet kopsummā ne vairāk kā 10% (desmit procenti) no kopējās nesamaksātā rēķina summas.
6.3. Pasūtītājam ir tiesības prasīt līgumsodu, ja Izpildītājs kavē Pieteikumā vai Aktā noteikto Darbu izpildes termiņu, 0,1% (nulle komats viens procents) apmērā no neizpildīto Darbu apjomu summas par katru nokavēto dienu, bet kopsummā ne vairāk kā 10% (desmit procenti) no neizpildīto Darbu apjomu summas.
6.4. Pasūtītājam ir tiesības prasīt līgumsodu, ja Izpildītājs kavē Darba vietas sakārtošanas termiņu, par katru nokavēto stundu EUR 25,00 (divdesmit pieci euro), bet kopsummā ne vairāk kā 10% (desmit procenti) no Līguma 2.1. punktā noteiktās Līguma summas.
6.5. Ja Izpildītājs nenovērš trūkumus, defektus un/vai neatbilstības Līgumā noteiktajā termiņā, tad Pasūtītājam ir tiesības pieprasīt no Izpildītāja līgumsodu 0,1% (nulle, komats, viens procents) apmērā no neatbilstošo Darbu kopējās  summas par katru nokavēto dienu, bet ne vairāk par 10% (desmit procentiem) no neatbilstošo Darbu kopējās summas.
6.6. Pasūtītājam ir tiesības prasīt līgumsodu, ja Izpildītājs neievēro Līguma 3.8. punktu, par katru konstatēto un ar aktu un foto fiksāciju fiksēto gadījumu EUR 25,00 (divdesmit pieci euro) apmērā. Ja šāds pārkāpums konstatēts atkārtoti un par to Pasūtītājs sagatavojis aktu, Pasūtītājs ir tiesīgs prasīt līgumsodu par Līguma prasību atkārtotu neievērošanu EUR 50,00 (piecdesmit euro) apmērā par katru gadījumu.
6.7. Ja kompetenta institūcija konstatē administratīvo pārkāpumu, kas saistīts ar Darbu izpildi, un par to Pasūtītājam ir uzlikts naudas sods, tad Izpildītājs to atmaksā Pasūtītājam.
6.8. Puse samaksā līgumsodu uz Pretenzijas pamata 30 (trīsdesmit) kalendāro dienu laikā no Pretenzijas saņemšanas dienas no otras Puses. Pasūtītājam ir tiesības ieskaita kārtībā samazināt Izpildītājam maksājamo rēķinu tādā apmērā, kāda ir aprēķinātā līgumsoda summa.
6.9. Līgumsoda samaksa neatbrīvo Puses no Līgumā noteikto saistību izpildes.
6.10. Visā Līguma izpildes laikā Izpildītājs atbild par ugunsdrošības prasību ievērošanu un darba aizsardzības pasākumu veikšanu Darbu izpildes vietā. Izpildītājs ir atbildīgs par sekām, kuras iestājas šajā punktā noteikto pienākumu nepildīšanas vai nepienācīgas pildīšanas rezultātā.

7. Nepārvarama vara
7.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas vai slimības karantīnas ierobežojumi, kas izraisījuši preču piegādes/darbu sniegšanas, būvdarbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
7.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā 5 (piecu) darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
7.3. Ja nepārvaramas varas apstākļu dēļ Līgums nav izpildāms ilgāk par 1 (vienu) mēnesi, katrai no Pusēm ir tiesības vienpusēji atkāpties no Līguma, par to rakstiski informējot otru Pusi. Šajā gadījumā neviena Puse nevar prasīt Līguma izbeigšanas rezultātā radušos zaudējumu atlīdzināšanu.

8. Citi noteikumi
8.1. Atbildīgās personas Līguma ietvaros:
8.1.1. no Pasūtītāja puses personas pilnvarotas komunikācijai ar Izpildītāju, Līguma izpildes uzraudzības veikšanai, ar Līguma izpildi saistīto  dokumentu pieņemšanai, apstiprināšanai, pieņemšanas - nodošanas aktu, defekta aktu parakstīšanai un citu ar Līguma izpildi saistītu darbību nodrošināšanai (izņemot grozījumu veikšanai Līgumā) par Objektiem:
8.1.1.1. stacionārs “Biķernieki”: _________________, tālr. + 371 _________________, e-pasts: _________________;
8.1.1.2. stacionārs “Latvijas Infektoloģijas centrs”: _________________, tālr. + 371 _________________, e-pasts: _________________.
8.1.2. no Izpildītāja puses: _________________, tālr. + 371 _________________, elektroniskā pasta adrese _________________. Persona pilnvarota komunikācijai ar Pasūtītāju, Līguma izpildes uzraudzības veikšanai, ar Līguma izpildi saistīto dokumentu iesniegšanai, pieņemšanas - nodošanas akta, defekta aktu parakstīšanai un citu ar Līguma izpildi saistītu darbību nodrošināšanai. 
8.2. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstiski un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
8.3. Visi Līguma pielikumi, kā arī visas Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar Līgumu, tiek pievienoti Līgumam un kļūst par tā neatņemamu sastāvdaļu. 
8.4. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
8.5. Ja kādai no Pusēm tiek mainīta atrašanās vieta, banku rekvizīti, kontaktpersonas vai to kontaktinformācija, tad tā 5 (piecu) darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šādu apstākļu iestāšanās nav uzskatāma par Līguma grozījumiem.
8.6. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam. 
8.7. Puses nav tiesīgas pilnīgi vai daļēji nodot Līgumā noteiktās tiesības un pienākumus trešajām personām bez otrās Puses rakstiskas piekrišanas.
8.8. Puses apņemas bez otras Puses iepriekšējas rakstiskas piekrišanas neizpaust informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama. 
8.9. Paziņojumi saistībā ar Līgumu (izņemot Līguma 3.2. un 3.8. punkts), kas nosūtīti uz Līgumā norādīto atbildīgās personas elektroniskā pasta adresi, uzskatāmi par saņemtiem 2. (otrajā) darba dienā pēc to nosūtīšanas. 
8.10. Puses savstarpēji nodrošina Līguma izpildes laikā iegūtās informācijas konfidencialitāti un izmantošanu tikai Līguma izpildes vajadzībām, kā arī datu aizsardzības prasību ievērošanu atbilstoši Eiropas Parlamenta un Padomes 2016. gada 27. aprīļa Regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības, nepieciešamības gadījumā, noslēdzot datu apstrādes līgumu.
8.11. Līgums teksts sastādīts uz _ (_______________) lapām, parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums un tā pielikumi elektroniskā formātā. Līgumam uz parakstīšanas brīdi pievienoti:
8.11.1. pielikums Nr. 1 “Tehniskā specifikācija” uz _ (_) lapām;
8.11.2. pielikums Nr. 2 “Finanšu piedāvājums” uz _ (_) lapām;
8.11.3. pielikums Nr. 3 “Akts par objekta nodošanu un darbu izpildi” uz _ (_) lapām.

9. Pušu adreses un rekvizīti
[Pušu adreses un rekvizīti nākošā lapā]
	9.1.Pasūtītājs:
SIA “Rīgas Austrumu klīniskā 
universitātes slimnīca”
Reģistrācijas Nr. 40003951628
Hipokrāta iela 2, Rīga, LV-1079
Oficiālā elektroniskā adrese: 
_DEFAULT@40003951628
Banka: AS Swedbank
Bankas kods: HABALV22
Konta Nr. LV24HABA0001407045805
___________________
______________
	9.2.Izpildītājs:
______________
______________
Reģ. Nr. ______________
Banka: ______________
Bankas kods: ______________
Konta Nr. ______________
Tālr. + ______________
E-pasts: ______________
____________________________
______________


DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
7

